शीर्षक: यूएस कैपिटल हमला: 'पुलिस पर गाड़ी चढ़ाने के बाद हमलावर ज़ोर-ज़ोर से हंस रहा था'\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
पुलिस का कहना है कि एक कार ने सुरक्षा बैरिकेड में टक्कर मारी जिसके बाद उसके ड्राइवर ने पुलिसकर्मियों पर चाकू से हमला करने की कोशिश की, जिसके जवाब में पुलिस अफ़सरों ने संदिग्ध पर गोली चलाई, जिससे उसकी मौत हो गई.

हमले के बारे में अब तक जो पता है

कैपिटल पुलिस के मुताबिक़, यह हमला स्थानीय समय अनुसार दोपहर क़रीब एक बजे हुआ.

इससे कुछ वक़्त पहले ही कैपिटल पुलिस के अलर्ट सिस्टम ने सभी सांसदों और कर्मचारियों को एक मेल भेजा था कि वो इमारत की बाहरी खिड़कियों से दूर रहें. इस मेल में किसी हमले की चेतावनी का ज़िक्र था.

जिस वक़्त हमलावर की नीली कार ने कैपिटल बिल्डिंग के उत्तरी बैरिकेड पर टक्कर मारी, तब वहाँ दो पुलिस अधिकारी तैनात थे.

समाप्त

हमले का ब्यौरा देते हुए कैपिटल पुलिस की चीफ़ ने कहा, "हमलावर ने कार लाकर सीधे पुलिस अधिकारी पर चढ़ा दी, उसके बाद उसने बैरिकेड में टक्कर मारी, फिर वो कार से बाहर निकला और ज़ोर ज़ोर से हँसने लगा. उस वक़्त उसके हाथ में चाकू था. जब वो दूसरे अधिकारियों की तरफ बढ़ने लगा तो एक पुलिस अधिकारी ने उसे गोली मार दी."

उन्होंने बताया, "इस हमले में हमारे साथी अफ़सर को जो चोटें आयीं, उनकी वजह से वे मारे गये. हमें यह बताते हुए बहुत तकलीफ़ हो रही है कि विलियम बिली इवांस, जो 18 वर्षों से देश की सेवा कर रहे थे और दो बच्चों के पिता थे, वे हमारे बीच नहीं हैं."

इस हमले में एक अन्य पुलिस अधिकारी को चोट पहुँची है, जिनकी स्थिति अब स्थिर बतायी जा रही है.

पुलिस अफ़सर विलियम बिली इवांस जिनकी इस हमले में मौत हो गई

वॉशिंगटन पुलिस ने कहा है कि ये कोई आतंकी वारदात नहीं थी.

वॉशिंगटन पुलिस विभाग के चीफ़ रॉबर्ट कोंटे ने कहा, "लगता नहीं कि यह कोई आतंकी हमला था या किसी चरमपंथी संगठन द्वारा करायी गई कोई वारदात है. अब तक की जाँच से पता चला है कि हमलावर ने अकेले ही इस घटना को अंजाम दिया. क़रीब डेढ़ बजे उसे मृत घोषित कर दिया गया था. हालांकि, हम इस पूरे मामले की गंभीरता से जाँच कर रहे हैं. एफ़बीआई की टीम भी इसमें हमारी मदद कर रही है."

बीते तीन महीने में कैपिटल बिल्डिंग पर यह दूसरा हमला है. इससे पहले, 6 जनवरी को डोनाल्ड ट्रंप के समर्थकों ने चुनावों में धांधली का आरोप लगाते हुए कैपिटल बिल्डिंग पर चढ़ाई कर दी थी, जिसके बाद इस बिल्डिंग के सुरक्षा घेरे को भी बढ़ाया दिया गया था.

राष्ट्रपति जो बाइडन ने इस घटना पर दुख व्यक्त...